CELEX: 62020CN0374
Language: el
Date: 2020-08-07 00:00:00
Title: Υπόθεση C-374/20 P: Αναίρεση που άσκησε στις 7 Αυγούστου 2020 η Agrochem-Maks d.o.o. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 28 Μαΐου 2020 στην υπόθεση T-574/18, Agrochem-Maks κατά Επιτροπής

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/8
            
         
      Αναίρεση που άσκησε στις 7 Αυγούστου 2020 η Agrochem-Maks d.o.o. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 28 Μαΐου 2020 στην υπόθεση T-574/18, Agrochem-Maks κατά Επιτροπής
      (Υπόθεση C-374/20 P)
      (2020/C 329/11)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Agrochem-Maks d.o.o. (εκπρόσωποι: Σ. Παππάς και Α. Παππά, δικηγόροι)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Βασίλειο της Σουηδίας
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση,
               
            
                  —
               
               
                  να αναπέμψει την υπόθεση στο Γενικό Δικαστήριο,
               
            
                  —
               
               
                  να καταδικάσει την Επιτροπή στα δικαστικά έξοδά της και στα έξοδα της αναιρεσείουσας.
               
            
         Λόγοι αναιρέσεως και κύρια επιχειρήματα
      
      Το Γενικό Δικαστήριο ερμήνευσε και εφάρμοσε εσφαλμένα τις διαδικαστικές απαιτήσεις σχετικά με τις αιτήσεις παροχής συμπληρωματικών πληροφοριών στο πλαίσιο της ανανέωσης της έγκρισης μιας δραστικής ουσίας.
      Το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι η αιτίαση με την οποία προβάλλεται (όσον αφορά τα επτά μη οριστικοποιηθέντα σημεία) ότι η ύπαρξη διαφωνιών μεταξύ των εκτιμήσεων της ΕΑΑΤ και εκείνης του κράτους μέλους εισηγητή απαιτεί εμπεριστατωμένη αιτιολόγηση ως προς το ζήτημα αυτό πρέπει να απορριφθεί ως αβάσιμη όσον αφορά το τέταρτο σημείο και ως αλυσιτελής όσον αφορά τα λοιπά σημεία.
      Το Γενικό Δικαστήριο υπέπεσε σε πλάνη περί το δίκαιο καθόσον δεν έλαβε υπόψη όλα τα κρίσιμα στοιχεία στο πλαίσιο της εξέτασης σχετικά με την δικαιολογημένη εμπιστοσύνη της νυν αναιρεσείουσας.
      Το Γενικό Δικαστήριο προέβη σε εσφαλμένο χαρακτηρισμό των πραγματικών περιστατικών, παρέβη το άρθρο 6, στοιχείο στ', του κανονισμού 1107/2009 (1) και το σημείο 2.2, του παραρτήματος II του εν λόγω κανονισμού και παραβίασε την αρχή της αναλογικότητας.
      Το Γενικό Δικαστήριο υπέπεσε σε πλάνη περί το δίκαιο καθόσον ερμήνευσε και εφάρμοσε εσφαλμένα την αρχή της προφύλαξης.
      
         (1)  Κανονισμός (ΕΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).